
Ora nos traha 

HUNTO. 

TA MAS FUERJE 
SO NOS TA BIRAl 

GOBtERNQ DiArUBA 


Gabinefe UUever-Croes ta sigui 
cu pasonan firme y determin a 
pa crea un miho fut uro pa tur 
ciudadano. Hunto nos ta trece 




progreso y bie nestor 

dushi Aruba. 

Dial Lina 19 November 2018 


Minister Evelyn Wever-Croes 

Prome Minister di Aruba 



Pa Presupuesto 2019: 


GASTONAN Dl OFICINA Dl PROME MINISTER 
ACTUAL TA 9 MIYON FLORIN MENOS CU E EX 

PROME MINISTER Dl AVP 


Gobiemo a entrega 
Presupuesto 2019 y awo ta 
wardando e fecha cu esaki lo 
wordo trata den Parlamento. 
Prome Minister Evelyn 
Wever-Croes a eiabora riba e 
presupuesto di su Ministeno 
esta Ministerio di Asuntonan 
General dunado asina 
informacionnan adelanta na 
pueblo. 

Prome Minister a duna di 
conoce cu apesar di tawata 
un ehercicio dificil t a logra 
baha gasto di Ministeno di 
Asuntonan General incluyendo 
tur departamento cu ta resorta 
bou di e ministerio aki cu un 
alrededor di 3 miyon florin. Di 
otro band a e gastonan di e asina 
yama "Overtolligheidspoef 


di 5 miyon a wordo poni e 
afia aki bou di Ministerio di 
Asuntonan Generai pa asina 
Prome Minister mes atende 
cu e fenomeno aki, Prome 
Minister a anunoia cu den 
2019 lo soluciona e problema 
aki. Esnan cu ta den e ‘poet” 
ey sea mester bai trahe bek 
of ta termina nan relacion di 
trabou, pasobra Gobiemo 
simplemente no por carga e 
peso aki mas. 

Gasto di saiario y personat di 
Oficina di Minister di Asuntonan 
General a baha. Premier 
Wever-Croes ta trahando cu 
un staff di 22 persona compara 
cu 147 persona cu ex Prome 
Minister Eman te ultimo ainda 
tawata traha cu n'e. Esaki ta 


125 hende menos cu ta 8.3 
miyon florin menos. 

Gastonan di biahamento, 
gasto di huur na edificionan, 
gastonan di lease di autonan 
y especialmente gastonan di 
propaganda y promocion a 
baha cu 862 mif florin menos 
compara cueex Prome Minister 
tawata tin na e gastonan aki. 

Prome Minister Evelyn Wever- 
Croes: “Hunto, mi oficina, mi 
ministerio, cu ta inclui ami, mi 
secretaria, mi conseheronan y 
turcu ta yuda mi den mi oficina, 
ta na 9 miyon florin menos cu e 
ex Prome Minister di AVP. E no 
ta facil. Tin hopi menos hende 
y e trabou mester a wordo parti 
den menos hende cu ta haci e 


trabou hopi mas dificil Pero mi 
ta hopi satisfecho cu e sosten 
cu mi ta haya di mi oficina". 

Prome Minister a indica cu 
e gastonan di oficina di tur e 
ministernan, apesar cu mester 
a ampiia aigun caminda pa 
motibo cu probfemanan a bira 
mas grandi, den general toch 
esaki a keda igual cu na 2018. 

Esaki, segun Prome Mininster 
tawata un reto sumamente 
grandi mirando e trabounan 
grandi cu tawata tin. Gastonan 
di Ministerionan awo ta 17.3 
miyon menos cu e gastonan di 
e ministernan di e Gobierno di 
AVP. 



Nos ta sigui cu pasonan firme y determina 
pa crea un miho futuro pa tur ciudadano. 
Nos no ta laga nada desvia nos. 

Nos meta ta crea un miho Aruba pa nos tur". 


HUNTO NOS TA LOGRA! 

MENSAHE Dl PROME MINISTER RIBA “DIA 

UNIVERSAL Dl MUCHA” 





Dia Universal di Muen 


ta un dia pa nos tur 
refleha profundamente riba significado 
di e dia aki y e rol cu nos como mayor, 
familiar y adulto tin cu nos muchanan 


Prome Minister Evelyn Wever-Croes 


Marian 20 di November, dia cu 
mundialmente la celebra “Dia 
Universal di Mucha”. Prome 
Minister Evelyn Wever-Croes 
pa e øcacion aki f ta brinda su 
mensahe pa tur di reflexion na 
nos pueblo henter 

Awe ta un dia pa nos tur 
refleha profundamente riba 
significado di e dia aki y e rol 
cu nos como mayor, familiar y 
adulto tin cu nos muchanan. 

Laga nos awe refleha riba e 
ehempel cu nos ta duna nos 
muchanan. Ta hopi importante 
pa nos sa cu cada cos cu 
muchanan ta mira un mayor, 
tio of tia, abueto of abuela haci 
nan kier sa y nan ta ked a corda. 
Nan ta explora continuamente 
pa nan descubri y sifia pa 
despues nan por ripiti y 
desaroya. 

P’esey ta asina importante pa 
loke nos ta had pa nan of nan 
dilanti ta ehempelnan positivo 


di amor, pasenshi, creatividad y 
apoyo pa nan. Asina cada un di 
nos ta contribuÉ positivamente 
na nan crecemento, desaroyo 
y felicidad. 

Nos Gobierno a caba di cumpli 
nos prome aha di gobernacion 
y durante e promer simannan 
di nos periodo, nos comunidad 
a ser sacudi pa e sucesonan 
dramatico cu a tuma bida di 
dos hobensito. Despues a sigui 
mas casonan tragico cu a trece 
na superficie e profundidad di e 
crisis social cu un parti grandi 
di nos pueblo ta bibando. 
Esakinan ta informacion y 
realidad cu gobernacion 
anterior a scoge pa tene 
atras. Pesey awe ainda nos 
comunidad ta ser conmovi pa 
actonan di violencia cu ta tuma 
bida di hobennan y adulto. 
Diferencianan di opinion ta 
escata y desemboca den 
conflfctonan cu despues nos 
tur ta lamenta. 


Mi kier pidi awe un antencion 
special pa e Dia Universal 
di Mucha; laga nos haci di 
cada dia nan dia, faga nan 
presencia mey mey di nos ta 
un inspiracion pa nos tin mas 
respet pa otro, mas pasensht y 
tolerancia. stimacion y pordon, 
no solamente cu nan pero cu 
cada persona den nos famia y 
comunidad. Madre Theresa a 
yega di bisa; “No ta tur di nos 
por haci cosnan grandi, pero 
cada un di nos por haci cosnan 
chikito c'un amor hopi grandi.” 
Pesey awe y tur dia ban haci 
cada acto pa nos muchanan 
cu un amor grandi y sincero, 
pasobra pa nan cada cos ta 
importante. Brasa y sunchinan 
awe yen di amor pa nan sinti 
y semper corda cuanto nos 
ta stima nan y cu nos t ey pa 
proteha nan na tur momento. 

Tin un bunita cancion di fin di 
aha cu ta zonando hopi na nos 
radionan den e dianan aki. E 
ta canta pa un hobencita, e 


letranan a conmove mi masha 
hopi; “No mas abuso mi ruman 
ban uni voz den oracion, e 
Redentor ta e refleho di amor. 
Tene man di bo ruman, no 
mas odio y rencor, ban haci 
di Aruba un pueblo di Amor. 1 ’ 
Pabien Yadien Croes cu e 
bunita cancion y mensahe cu 
ta duna nos animo y forsa. 

Mi ta desea tur mucha y nan 
famia, scol y organisacion cu 
ta atende cu nos muchanan 
un feliz y creativo dia Universal 
di Mucha awe, ban ser un 
bon ehempel pa nan pa asina 
nan por crece y bira hoben y 
adultonan ehemplar di nos 
comunidad". 

Esakinan tabata palabranan di 
Minister President Sra. Evelyn 
Wever Croes na ocacion di 
celebracton di e dia special 
aki s dia Universal di Mucha 
celebra rond mundo y reconoci 
pa Nacionnan Uni. 

Minister Otmar Oduber 

Minister di Desaroyo Teritorial Jnfrastructura y Medio Ambiente 



A SCUCHA PETICION Dl COMUNIDAD Y A AMPLIA 
CANTIDAD Dl BARIO DEN MILIEUSTRAAT 2018 


Diadømingo a inicia cu e 
ultimo periode di Milieustraat 
pa 2018, e accion a tuma luga 
den districto di Noord. Minister 
encarga cu medio ambiente 
Otmar Oduber a splica cu ta 
pone accento riba e aspecto di 
'teefbaarheid 1 den cada bario. 

Ta sumamente contento cu 
e accionnan cu Serfimar ta 
ehecutando den diferente bario. 
Por mira cu conhuntamente cu 
diferente ploeg cu colaboracion 
di City inspectors, Seriimar ta 
ehecutando e Milieustraaf 
Inicialmente e intencion 
tabata pa organisa e accion 
den e 4 distrlctonan cu falta 


(considerando diferente accion 
a tuma luga durante ana den 
varios bario). Sinembargo 
considerando e gran aeohida y 
peticion di comunidad haciendo 
limpiesa den e temporada, e 
director y team di maneho di 
Seriimar a percura pa incorpora 
e districtonan aki un bes mas 
den e plan di accion, Pues lo 
atende cu tur districto den e 
tempo rada di fin di aha, 

E proximo feehanan cu 
Milieustraat 2018 lo tuma luga 
ta; 

■ 24 - November - 2018: 
Centro di Bario Playa Pabou, 
Qranjestad 


■ 25 - November - 2018: Don 
Elias Mansur Ball Park, Dakota 
Oranjestad 

■ 2 - December - 2018: ex. 
Lucky Store, San Nicolas 

■ 8 - December — 2018: Centro 
Deportivo Betico Croes, Santa 
Croes 

■ 9 - December — 2018: Centro 
Deportivo Rooi Afo, Paradera 

■ 16 — December - 2018: 
Veid Universal, Pos Chiquito - 
Sava neta 

Pueblo ta reaedona bon ora 
cu tin e tipo di accionnan aki 
den nan bario y a yena mas cu 
8 baki cu sushi den e area di 
Noord Esaki ta muestra cu mas 


y mas hende ta consciente di cu 
mester mantene Aruba limpi y ta 
haci uzo di e portunidad brinda 
pa Seriimar y City Inspectors, 
gradiciendo ATA cu a sostene 
Seriimar den e vision aki/ 

Pa conciui Minister Oduber 
ta haci peticion na henter 
comunidad pa sigui mantene 
Aruba limpi y pa haci uzo dl e 
oportunidadnan aki. Tambe pa 
coma ciudadano cada persona 
asumi e responsabilidad y 
contribui tambe na mantencion 
di Aruba limpi! 

Dia Internacional di Muchanan 


c W do tutvmbeA 3,018' 




læJuuiaii tco luts UsMMaa ao n&S tuo cw stiM/ 

w midao dtuituuld' ncuv mo b(too tkmbe£. 

Po wlamjo MMs PdÅ Uo cuduiUfuvo theMj£ooi do h då 

(MmxodaÅ do c^flubo/. 

Pabuto nucckahoui', 




Gabinete Wever-Croes 

Minister Xiomara Ruiz-Maduro 

Minister di Finansa* Asuntonan Economico y Cultura 



MINISTER XIOMARA RUIZ-MADURO A REUNI 
CU REPRESENTANTENAN Dl UNITED NATIONS 

DEVELOPMENT PROGRAMME 



Siman pasa diabierna Minister 
di IFinansa, Asuntonan 
Econonnico y Cultura a reuni cu 
representantenan Martinez y 
Ali-Abduiiah di United Nations 
Development Programme 
riba e implementacion di e 17 
metanan SDG’s pa yega na un 
desaroyo sostenibeL 

Tin hopi meta cu ta toca e 
Ministerio di Finansa, Asunto 
Economico y Cultura. pero 
meta nr 8 cual ta concemi 
trabao decente y crecemento 
economico cual sigur tin 
atencion special serca nos 
segun Minister Ruiz-Maduro. 
E mandatario a splica riba e 
pasonan cu ta tumando pa 
yega na un plan economico 
cu ta fuerte y res i Hen te pa nos 
Pais. 

Tabata un reunion ameno den 
cual minister Ruiz-Maduro a 
toca e retonan di Pais chikito 
cu ta purba implementa e 
metanan pa crecemento 
sostenibel y a amplia riba e 
oportunidad pa introduci e 
SISSTEM faculty cu yudansa 
di fondonan Europeo den cual 
lo brinda na Aruba educaciøn 
dirigi riba sostenibilidad. 

MINISTER XIOMARA RUIZ-MADURO A RICIBI 

SINTERKLAAS Y SU PIETNAN 

Hopi mucha y mayornan contento a presencia e yegada 


Minister di Finansa, Asuntonan 
Economico y Cultura mr 
Xiomara Ruiz-Maduro a ricibi 
Sinterklaas y su Pietnan na waf 
di Oranjestad. For di oranan 
trempan e caya di L.G. Smith 
Boulevard tabata yen cu un 
multitud grand i d i muchanan 
contento hunto cu nan 
mayornan sperando yegada di 
e homber santo y su pietnan. 

Minister Ruiz-Maduro a 
expresa cu na Aruba nos 
muchanan ta comporta nan 
mes hopi bon y sigur merece 
un carino di Sinterklaas y Piet. 
Un evento exitoso caminda 
Aruba a ricibi Sinterklaas y 
su Pietnan yen di ambiente di 
musica, baite y canto. 

Un pabien na e organisador 
Fundacion Sinterklaas y tur 
esnan cu a coopera. 

Minister Glenbert F. Croes 

Minister di Asunto Social y Labor 



TA INVITA SRA. MERVIN WYATT RAS PA TA 
PARTI Dl E SOLUCION Dl E CRISIS SOCIAL 



Minister di Asuntonan Social y 
Labor a tuma nota di informadon 
cu hopi tinte politico cu a bin den 
medionan di comunicacion cu 
no ta duna un bistå real dl tur e 
esfuersonan cu a ser encamina 
a base di e vision y maneho di 
Gabinete Evelyn Wever-Croes 
y Minister di Asuntonan Social 
y Labor, Sr. Glenbert Croes, 

Ta lamenta cu un Parlamentario 
cu ta bin di e tereno social ta 
opta pa hunga wega politico cu 
aigo asina importante manera e 
crisis social. Neta mente e mes 
negligencia di Sra Mervin Wyatt 
Ras y su Partido AVP, a haci 
cu awe e trabounan pa alivia e 
crisis social cu ta existi aki na 
Aruba, ta mucho mas grandi, 

Pa 8 ana e Departamento di 
Asuntonan Social a worde poni 
un banda pa e Gobierno di AVP 
di cual Sra, Wyatt Ras tabata 
basta presidi e Parlamento di 
Pais Aruba, Mare cu portabatin 
maske ta un biaha cu Sra Wyatt 
Ras por a lanta un bede pa bala 


atencion di so partido AVP cu 
tabata na mando pa 8 ana. 

Awe Minister Glenbert 
Croes conhuntamente cu e 
departamento ta trabandø 
duro pa pone tur cos bek ariba 
pia. Lo ta cu Sra Wyatt Ras a 
tuma nota di e progreso den 
e tareanan di e plan di crisis 
social, cual mester ta molestia 
Sra Wyatt Ras pasobra cu e ta 
resalta su propio incapacidad 
di 8 ana largo. Sigur tambe 
ta di lamenta pasobra den 8 
ana, nunca el a preocupa ni 
cu e departamento y corda 
cu tur esunnan afe eta den e 
crisis social. Es mas, ora cu e 
Departamento a bati alarma na 
2017, ta su propio Gobierno a 
duna instruccion pa no haci e 
cifranan publico, 

Awe por tuma nota di un 
departamento ubica den un 
edificio den compieto deterioro, 
sistema di computer cu cada 
bes ta cay afo y Sra Wyatt Ras 
nunca a puntra su mes con e 


negligencia aki ta afeeta tur 
esunnan cu ta labora cu alma y 
pasion den e departamento ey 
ni con e falta di accion di parti 
di Sra Wyatt Ras a contribui na 
casonan lamentable cu Aruba a 
conoce den e ultimo ananan? 

Awe por papia di maneho di 
un gobierno cu no solamente 
a papia, pero tambe a pone 
17 miyon florin disponibel pa 
euminsa alivia e situacion cu 
esunnan mas vulnerabel ta 
victima di dje, E fondonan aki 
a worde basa ariba un plan 
cual ta inelui no solamente 
consdentisacion di e cømunidad 
riba e problematicanan aki 
manera ta recomenda pa 
rapport di Unicef, pero mas 
importante ta e tarea di trece 
un coordinacion mas estrecho 
entre tur e partnernan den e 
tereno social, esta e diferente 
departamentonan di gobierno, 
pero tambe e fundacionnan. E 
trabou di alineacion entre tur e 
partnernan pa crea un sinergia 
pa e esfuersonan ta mas 


efeetivo y eficiente. Gran parti 
di e fondonan asigna na e crisis 
social ta pa duna e partnernan 
e recursonan pa intensifica nan 
actividadnan. 

Parti di e tareanan tambe ta pa 
implementa un sistema central 
di registracion di e casonan pa 
asina cada caso por cana su 
caminda di forma rapido y e 
victimanan por haya e alivio y 
of sosten necesariø. 

Finalmente ta invita Sra Wyatt 
Ras pa ta parti di e solucion 
y cu e comunidad lo sa di 
reconoce accionnan genuino 
pa yuda alivia e situacio y no 
manera Sra Wyatt Ras ta purba 
di hunga cu sentimentonan di 
nos comunidad y victimanan 
pa asina purba score punto 
politico. Si no kier yuda anto 
para un banda y observa un 
Gobierno berdaderamente 
purba yuda e mueha, e hoben, 
e grandi cu ta den necesidad 
y cu mester di un solucion, un 
ayudo, un apoyo. 

KAN NICOLAS 
BUSINESS 
ASSOCIATION 


'tfhfiÆJHVO Dl 


iAN NICOLAS 
PROMENADE' 


10PM 


Gt'ufto t)f Betfco 


* NOVEMBER 24 * 


ENTRETENIMENTO Cåiminda V 
lilllii . vdiPasc 


Musica Crioyoy Getifa J,| ( 


Titmée fo tin arte di TaScof \ 


Dl ASUNTONAN SOCIAL V LAB OF 


BUSCANDO TRABAO? 

bo ta interesa pa solicita pasa 
libremente di dialuna pa diabierna entre 
7:30 cu 11:00 am na DPL Seroe Blanco 4. 
Mester acudi cu Cedula of un papel 
di Censo di fl.5,- pa wordo atendi. 

#d p la ruba 

Nos TEAM ta cla pa yudabo haya un 
Entrevista Laboral! 


r ■ > NNLINfcJ 



ortunidad pa Trabou Solicita na DPL 


kul 


Departamento di Progreso Laboral ta anuncia e siguiente vacatura nan 




Marine Construction Ccmsultancy; Boormee$ter kraan 
Medical Assistance TL: PacemakerTechnician 
Mecano Construetion- Constructie Helper - Lasser 
Stichting Iglesia Dios Hooiberg: Mistoner Cantante 
Adorador 

Rad/airco: Auto airco technician 

Ting Zang Hardware: Warehouse Attøndant 

Wan Li Supermarket: Gieaner 

Hong Kong Farm: Farmer 

G obur g Construction & Consulting: Schilder 

Marvir Construction: Timmerman 

Lemoes Enterprises: Kilchen helper 

T&S General Contractors: Metselaar - Timmerman 

People Oevelopment Special Contractors & Cieanlng 

Solutions: C le aner 

House of Ink Tattoo & Plercing: Artista Tatuador 

Vrolijk Contractor & Mulll Services; Timmerman 

Teamwork Services: Loodgieter - Cleaner 

La G ran ja: Chefeook 

Tlngwel Supermarket: Shelf Pakker 

Lady Face Bar Restaurant: Kok 

Cheng's Supermarket: Shelf Pakker - Magazijn Helper 

- Scboonmaakster 

Stiear Genius Hair Sensations: Professionelt Kapper 

Kris ti es Jewels: Gemologist 

Matte w's Beachslde Restaurant: Waifer/tress 

More 4 Less Jeep & Carrental: Autowasser 

Dry Express: Stnjker 

Brickell Bay Beach Club: Houseman 

Salex Agendes (ArubaJ NV: Warehouse HeJper 


Green King: Gårdener 
Big Bazaar: R etail Manager 
Styte & Coliors: Verkooper 

Auto Pro Body & Palnt, By AIC Gargage; Technician 

Body man - All Around Bodyman 

Galaxia Beauty Salon by Fashi o nista: Manicurista 

Prime Contractors: Room Attendanl 

Freman Construcction A Malntenamce: Helper 

Constructie 

Aqua Windie’s: Dive Inskuder 
Gold Palace: Juwelier 
I Love Hookah: Cleaner 
Dream Bowli Night Cleaner 

Acero Real Éstale & Construction: Oncerhoudsman 
Verkooper {manneiijk) 

Nlachado Construction: Stukadoor 
Eugene Unisex Barbershop: Kapper 
Kibok s Barbershop: Stylist 
Mazuera Construction: Constructie Helper 
The Best Marble and Stone: Marmer Technicus 
Bar Daociog Shining Star: Barbediende 
Marlon's Garage Rental & Towing: Electric Diesel 
Monte ur 

Serviclodi Llmpieza Blance: Cleaner 
Panaderia y Pasteleria Del Campo: Pastry Chef - 
Bakker 

Brickell Bay Beach Club: Pastry Cook 
Fountaln Minlmarket NV: Helper 
Phelo Special Manpower Services: Housekeeping 
- Cleaner 


Chuchubi Enterprises: Logislic Manager 

Scubacaribe: Security - Boat Maintenanee 

Chachi Snack: Cook 

Hig hest Carpentry: Fijn Timmerman 

Printech Graphics & Slgns: Designer Technicbl 

Operator - Sign Installer Technician - Neon Sign Maker 

Acrapolis Real Estate & Construction: 

Schoonmaakster' Admints ratio Assistant 

Sobo r Haltiana: Cook 

Longlife Contractor; Stoffeerder/ster - 

Matrassen maker 

Punto di Oro Development Corp: Helper den 
Construction 

CDP Construction & Cieanlng: Schoonmaakster 

Paris Style Salon: Estilista - Manicu rista - Estere isla 

OelIclas Latina: Bar Bedienster 

Johns o ns Super Center: Freezer Storage Supervisor 

Frasa International Tradlng: Cleaner 

Rena i seance Aruba Beach Resort & Casino: Boat 

Captain - Sous Chef 

Salt & Pepper: Dishwasher 

Dragon Fly Restaurant A Lo unge: Waitress- 

Restauranl Manager 

Hadicurari Restaurant: Cook helper 

Isla Bon i la Real! ty NV: Tegelzetter - Timmerman (fijn) 

Retraco Aruba: Manager 

Sebrina’s Re$Ort: Onderhoudsman 

One Happy Bowl Horeca: Vegart Kok - Restaurant 

Manager 

Minister Andin Bikker 

Minister di Husticia, Seguiidad y Migracion 



MINISTERIO Dl HUSTICIA DEN PROME ANA 
Dl GOBERNACION A TOPA CU HOPI RETO 
MIRANDO E SITUACION FINANCIERO 


Dia 17 di november ultimo Gabinete Wever 
Croes a eumpli 1 aha di gobernacion, Di 
parti Minister di husticia mr, Andin Bikker 
e ta bopi gradici na creador y tambe tur 
colega minister, Parlamentoy fuil pueblodi 
Aruba pesar di a hereda un situation hopi 
dificil a fora manga y cuminsa traha pa 
hiba e pueblo dilantL E mandatano durante 
conferencia di prensa dialuna mainta a 
trece dilanti un par di su logronan mirando 
e situacion financiero hopi depiorabel cu e 
gobierno nobo a haya. Manera cu a drenta 
gobierno, Gabinete Wever Croes a pone 
cu e ser humano ta central 

Segun Minister Bikker den su ministeno 
et a traduci esaki cu tur empleado publico 
cu ta traha bou di su ministerio e ta pone 
ateocion na nan cu material cu nan mester, 
Mesora a inverti den ekipo, infrastructura 
manera autonan nobo pa polis, directie 
Voogdijraad, KIA, SlachtofferhuSp y 
Landsrecherche. Mehoracion di personal 
a baya atencion door di laga nan atende 
diferente curso, seminario, training tanto 
local como den exterior. Por ehempel 
gruponan grandi di cuerpo di bombero, 
unda a manda tres grupo bay certifica 
pa asina por sigui eumpli cu exigencia 
international 

Tambe ministerio di husticia a pereura 
pa computernan nobo, central di telefon 
nobo, Wi-Fi, Uniform y vanos oficina 
nobo. Segun e mandatario a pereura 
pa un maneho concreto pa combati y 
preveni criminatidad, contrariø na e ex 
minister di husticia cu tabatin solamente 
seis pagina di 2010 bin ariba. E maneho 
aki no solamente ta skirbi, pero basa riba 
e maneho aki a logra Controla y reduci 
e cantidad di criminalidad. Por ehempel 
e indice di atraeonan compara cu 2016 
y averahe di 2017 a baha mas cu mita. 



Tambe a bin cu un maneho severo di 
control riba persønanan indoeumenta. 

Den cuadro di esaki a duna den !una d 
juni tur agente policial uniforma e poder 
bek pa controla e ley di admision y 
expulsiøn, Tambe a institui un NCTVI cu ta 
un instituto sumamente importante cu ta 
combati y preveni criminatidad cibernetico 
y tur menasa cu por haya den e mundo 
cambia aki Veiligheidshuis tambe a keda 
introduci na luna di Mel E cas di siguridad 
tin e tarea pa yuda esunnan cu a bin sea 
den contacto cu husticia y/of ta den un 
ambiente venerable, E persønanan aki por 
haya guia pa preveni cu nan por cay den 
mal caminda dordi recidivismø. 

Durante e prome aha di gobernacion 
tambe a logra bin cu un task force pa 
un prizon nobo cu ta un meta primordial 
den e maneho di Minister Bikker. Por a 
ripara cu ora Minister Bikker a asumi e 


respønsabilidad como minister di husticia, 
tin hopi hoben y/of personanan deteni 
y den un par di tempo por mira nan bek 
den e mundo di husticia. E facilidad aki 
no solamente mester ta un prizon, pero 
mester por yuda e hendenan aki Integra 
den søeiedad y no cay bek den mal 
caminda. 

Tambe a pereura pa e unit di ayudo na 
victimanan. Slachtofferhulp a wordo 
reenforsa pa ora tin mester di nan, nan 
por ta lihe na unda cu mester di nan. 
Tambe a pereura pa rapportnan anual 
di cuerpo policial, ministerio publico y 
tur otro departamentonan cu ta cay bou 
di ministerio di husticia. Pa hopi aha e 
ex minister di husticia no a pereura pa 
e rapportnan aki ta na ordo y/of wordo 
publica. Tambe e rapport anual 2017 di 
afpak team a keda presenta y ta un unit 
cu ta trahando hopi bon den cuadro di 
maneho di husticia. 

DENTRO Di POCO LO HACI MAS ENTREGA Dl 

VEHICULONAN NOBO 


Garage Centraal Aruba ta haci entrega di 4 pick up marca Isuzu na KPA 


Diabierna atardi a tuma lugar 
entregamento di 4 pick up for 
di Garage Centraal Aruba, Na 
e edifico di Garaga Centraal 
situa na Sabana Blanco 
Cuerpo Policial Aruba a haya 4 
pick up marca Isuzu D-max di 
cual 3 cu ta double cabina y 1 
cu ta single, 

Cu un toke tradicional a haci 
entrega di yabi for di man 
di Garage Centraal Aruba 
pa Sr.Rosemine Croes hefe 
suplente di e departamento di 
“bedrijfsvoering” cu despues 
a traspasa e yabi pa sub 
inspector RCR “Naldi” Tromp 
hefe de recherche, 

Cu e adktsicion nobo aki ta 
haci cu tin mas vehiculo nobo 
cu nos organisation policial ta 
desponi di dje, 

Dentro di aigun dia nos 
comunidad ta conoce e 
vehiculo nan mas nobo di 
Cuerpo Policial Aruba, Garage 
Centraal Aruba tin ya caba 22 
Isuzu MU-X den nan position 
cu ta cla y prepara pa sali riba 
nos careteranan, 

Cu e flota nobo aki Cuerpo 
Policial Aruba lo haci entrega 
di nan pa surveillance dienst 
Mas blou riba caminda, bon 
equipa pa asina nos agentenan 
policial por slgui brinda e 
seguridad pa nos comunidad. 

Minister Armando Lampe 

Å 

Minister dl Ensenansa, Ciencia y Desaroyo Sostenibel 



MINISTER DR. ARMANDO RUDY LAMPE A SINTA 
CU REPRESENTANTENAN Dl HOH Y Dl EPI 


Diahuebs 8 november mainta, 
Minister dr Armando Rudy 
Lampe a sinta den un reunion 
cu representantenan di dr. 
HoracioOduber Hospital (HOH 
) y di Educacion Profesional 
Intermedio ( EPE ). Durante e 
reunion a duna un resumen 
di e situacion pa cu e estudio 
di enfermeria cu ta tumando 
lugar actualmente gran parti 
na HOH y e parti teoretico na 
EPI. 


E combersacion a bay mas 
den e drredon di analisa e 
situacion y pa pone ariba 
mesa tur e opcionan cu tin 
pa revisa y mehora e estudio 
di enfermeria. Di parti di HOH 
cu a wordo representa pa e 
director 3r. Cilie a pone enfasis 
cu HOH sigur kier coopera 
pa progreso di e estudio di 
enfermeria. Di parti di EPI 
tabata presente como e vocero 
Sr Ryan Maduro cu tabata 
acompafia pa Sra. Yanez, cu a 
haci un apelacion pa sigui cu 
e bon cooperacion y cu HOH 
lo por sigui sostene e piannan 
pa inovacion den e estudio ya 
menciona. 


Minister Lampe den promer 
instante a keda sorprendi cu 
no tabatin mucho progreso 
den e cooperacion entre HOH 
y EPI, pero sigur a keda hopi 
satisfecho cu e contribucion di 
HOH nae estudio di enfermeria. 
Tambe Minister Lampe a keda 
positivamente sorprendi di e 
disponibilidad di HOH y na final 
et a agradeci HOH y su staff pa 
e apoyo brinda y ofred di parti 


di HOH y Minister Lampe a lo bay wordo impiementa muy sigur tin escaces di nan. 
declara cu sigur e lo kier tin un pronto pa asina nos por crea 
follow up di e inovacionan cu enfermer@nan di calidad, cu 

PREMIO NACIONAL Dl 
EXCELENCIA DEN ENSENANSA 


Henter comunidad: alumno, studiante, mayor 
coleganan maestro y/of dirigente di scol, ta 
bonbini pa nomina un persona of proyecto 
escolar pa Appel di Oro 2018. Por haci esaki 
door di yena e Formulario di Nominacion 
obtenibel riba website Ensenansa Aruba 

www.ea.aw. 


Participacion ta habri pa tur scol di 
Ensenansa Primario, Secundario, Special y 
Superior reglamenta na Aruba. 


E periodo di nominacion pa aha 2018 ta habri 
for di dia 12 di november y lo cera dia 12 di 

december. 


ULTIMO DIA PA NOMINA TA: 

12 di december, 2018 I 12:00 di merdia 

Minister Dangui Oduber 

å 

Minister di Turisme, Salud y Deporte 




ft 


ARU BA POR TA ORGUYOSO Dl E 


LANDADONAN Dl CROSSING FOR HOPE" 



MinisternanyPartamentarionan 
a bini hunto pa asina ricibi e 
grato bishita di e 5 landadonan 
di Crossing for Hope. Ta trata aki 
di IDavy Bisslik, Deaxo Croes, 
Romar Arendsz, Gwendolin 
Kock-Croes y Stephan Thijsen, 
Durante e bishita a entrega e 
heroenan un reconodmento 
pa nan hazaha, unda cu a 
crusa landa ndo di Venezuela 
pa Aruba. cu e rneta di recauda 
fondo pa Wihelmina Kanker 
Fonds Amba, 

Presente na e bishita tabata 
fey tambe aigun miembro di 
Parlamento, Minister President 
Evelyn Wever-Croes, Minister 
Glenbert Croes, Minister Rudy 
Lampe, Minister Xiomara 
Ruiz-Maduro y Minister Andin 
Bikker. Tur esnan presente 
a hiba paiabra, demostrando 
nan elogto y aprecio na 
e landadonan. Minister 



President Evelyn Wever-Croes 
a hiba paiabra y a splica con 
el a wanta su curason na 
momento di a tende e plannan 
di e landadonan, Presidente 
di Pariamento tambe a hiba 
paiabra y a expresa cu como 
Arubiano, e ta hopi orguyoso. 
rf Boso a laga un stempel atras, 
un ehempe! cu ta impagabeiT 

Pa minister Dangui Oduber, e 
evento aki tabata inspiration 
den tur sentido di paiabra. Por 
a mira un union increibel den 
comunidad y por bisa cu Aruba 
henter a biba cu e momento. 
,r Nos ta sumamente orguyoso 
di boso determination y 
perseverancia'L Minister 
Dangui Oduber a expresa. E 
mandatark) ta corda e momento 
cu e landadonan a bishite pa 
papia riba e plannan, e training 
y e ruta. Ora di a recorda e 
momento aki, e mandatano 


a expresa cu nan "sigur ta 
heroenan Arubiano pa logra e 
hazaha aki". 

Na final di e bishita, 
Gobiemo di Aruba a grad Ed e 
landadonan y a entrega nan 
un reconodmento den forma 
di un landado den awa. como 


muestra di ta Arubianonan 
ehemplar. 

Danki pa pone Aruba su 
nomber dilanti y inspira tanto 
hende! E hazaha heroico aki ta 
demostra cu si bo pone bo mes 
pa haci atgo, bo ta logre. 

MINISTER CHRIS ROMERO A BISHITA E 
PISCIFACTORIA ‘THE FAMILY FARM ARUBA’ 



Den coneccion cu su tour 
di bishita na e diferente 
agricultornan local, Minister 
di Sector Primario, sr. 
Chris Romero, a pasa na e 
produccion piscicola ‘The 
Family Farm Aruba 1 , cu ta silua 
na Wayaca. 

Piscicuttura (fish farming) ta 
un otro area den agricultura cu 
ta fortaleclendo aki na Aruba. 
Minister Chris Romere tin hopi 
interes den pisdcultura, cu ta 
e tecnica cu ta ocupa di dirigi y 
fomenta e reproduccEon y crla 
di pisca y demas euminda di 
laman. 

The Family Farm" ta un 
piscifactoria opera pa famia 
Bosch y ta situa den e bario 
di Sero Biento. Despues di a 
opera pa aigun aha na Sint 
Maarten, pareha Bosch a dicidi 
di bin tanta nan produccion 
piscicola aki na Aruba. 
Teniendo na cuenta cu Aruba 
su ubieacion geografico ta haei 
cu e probabilidadnan pa haya 
un horcan ta hopi abou, famia 
Bosch a dicidi di bin construr 
nan fish farm" aki na nos isla. 
Experiencia amargo di pasado, 
unda cu horcan a destrui 
nan produccion piscicola, a 
incentiva mas ainda pa famia 
Bosch dicidi di construr nan 
fish farm na Aruba e aha aki, 
Actualmente The Family Farm 1 
tin un instalacion caminda nan 
ta produciendo pisca caba, 
cu e meta pa den un futuro 
sercano por produci pisca na 
un escala mas grandi pa asina 
eumpli cu e necesidad local. 


Den e vision di Minister 
Romero pa Aruba yega na ta 
mas independiente pa loke 
ta euminda, ta realisando 


diferente sondeo den e sector 
di agricultura local. Di e manera 
aki kier euminsa incentiva 
nos agricultornan pa nan 


comercialisa nan producto na 
nive! local, y cu e pensamento 
di por yega na expørta den 
futuro. 

ENTREVISTA CU PREMIER EVELYN WEVER-CROES 
DESPUES Dl E PROME ANA Dl GOBERNACION 


Dia 17 di november ta un aha cu Gabinete Wever-Croes a huramenta 
Pa prome biaha tin un hende muher na cabes di un gobierno na 
Aruba. Y pa prome biaha despues di hopi aha tin un coalicion na nos 
pais. 

Den nos a entrevista na Premier Wever-Croes pa e ocasion aki, nos 
a haci e siguiente preguntanan: 

Cua ta bata pa bo e motibo principal pa forma un coalicion, 
mirando cu bo no tabata tin un bon retacion cu esun cu 
mester a bira partner den e coalicion? 

E motibo principal tabata e deseo di pueblo pa un cambio, y pa un 
coalicion. Esey ta mi interpretation di e resultado di eleccion den cua e 
partido den gobierno e tempo ey a bay atras cu 4 asiento, nos partido 
MEP a crece cu 2 asiento, y pueblo a duna partido POR 2 asiento, y 
partido RED 1 asiento. Un motibo importante tabata tambe e peticion 
di nos Partido pa asumi e reto aki. Berdad mi no tabata conoce sr. 
Ricardo Croes mucho bon, y mi relacion cu sr Otmar Oduber no 
tabata di gaba na e momentonan ey. Sinembargo lihe mi a realisa cu 
tin mas cos cu ta uni nos, cu tin cu ta dividi nos, y a crece un base 
pa confiansa y respet cu a pone e coalicion aki bira un realidad. Mi ta 
agradesido na ambos pa nan determinacion y cooperacion. 

Tabata tin momentonan den e prome aha aki cu bo a pensa 
cu e coalicion lo kibra? 

Hopi a kere cu e gobierno lo a cay dentro di aigun luna. Pero realmente 
no tabata tin momentonan den cual mi tabata sinti cu Gobierno lo cay. 
Claro, diferencia di opinion por tin y ta sano, pero nos ta atende cu 
nan na forma cu ta den beneftcio di comunidad. Nos ta un coalicion 
hopi firme. 

Premier ta e Minister encarga cu organisaeion di Gobierno. 
Con bo a haya e organisaeion un aha pasa? 

Mt a en contra un aparato gubernamentai hopi cansa y demotiva. Sin 
cu tabata tin un traspaso debido. Departamentonan cu a mira hopi 
infiuencia politico. Caminda varios hefe di departamento no tabata 
wordo permiti di tuma accion ora tabata tin actonan di falta di disciplina 
y hasta, caminda cu e palabra integridad no por a wordo uza. 

Nos a haya un situation den cual, segun eneuestanan, 70% di 
nos comunidad ta convenci cu tin corupcion den nos aparato 
gubernamentai y cu a causa cu ciudadanonan a perde confiansa 
den gobierno y den politica. Un aparato gubernamentai cu no a haya 
suficiente atencion y tampoco inversion. Nos a constata un gap grandi 
entre digitalisacion y innovacion entre sector priva y sector publico, y 
no tabata tin un vision. 

Cual tabata e retenen mas grandi na comienso di e 
gobernacion? 

Sin duda e problemanan y e realidad financiero. Pero mas grandi 
tabata wordo confronta cu e explosion social despues di morto di dos 
mueha chikito a consecuencia di violencia domestico. Un tema cu ta 
ur reto constante ta e impacto di e chsis migratorio di Venezuela riba 
nos pais. 

Cual ta e Sogronan cu bo ta considera mas importante den 
bo ministerio? 

integridad' Mirando cuanto desconfiansa ta existi den aparato 
gubernamentai y cuanto kiebro di integridad ta tuma iuga diariamente, 
integridad a haya prioridad hopi halto. 

Nos a institui e Oficina di Integridad 1 di october ultimo, cu lo ta 
encarga cu atende cu kehonan di comunidad riba funcionamento di 
aparato gubernamentai; nos a apunta sra. Amalin Flanegin pa set up 


e oficina cu e tarea pa den 6 luna e oficina ta cla pa ricibi e prome 
meldingen y had e prome investigacionnan. Nos a organisa e prome 
conferencia di integridad pa hefenan di departamento di gobierno. 
cual a wordo hopi bon bishita. E aceptacion ta hopi grandi. 

Innovacion: Inverti den innovacion ta sumamente necesario pasobra 
mundo ta cambiando hopi lihe, y nos mester prepara nos muehanan 
pa e trabounar di futuro. Mob-B Lab a bira realidad y nos a euminsa 
cu e proceso pa e-Government, cu lo percura pa proceduranan mas 
lihe, mas eficiente y mas transparente den Gobierno, 

Kico bo ta mira como reto nan den e futuro cercano? 

Den e siguiente lunanan ros lo sigui traha pa pone e ser humano 
central. Sig ur den mi ministenonan. Servicio di Gobierno na 
ciudadanonan lo mehora, y lo bira mas transparente pa asina yuda 
combati corupcion. E confiansa den ros aparato gubernamentai y 
den gobernacion lo bolbe asina poco poco. Nos lo dirigi tur esfuerso 
riba tereno di energia pa haci nos sistema mas fuerte y mas corfiabel, 
accesibel y realisabel pa tur hende y sostenibel y duradero Tambe 
riba otro terenonan. 

Sigur riba tereno social, a trabes di e Crisisplan Social, brindando 
proteccion na esnan mas vulnerable den nos comunidad. Tambe 
construyendo 200 vivienda social y creando posibllidad pa construi 
800 vivienda mas. Haciendo nos pals mas sigur, enfocando riba e 
radar y e helicopter. Stimulando nos economia a base di e 6 sectornan 
promotedor, pa logra un crecemento economico stabil. E crecemento 
economico no ta un meta riba su mes, sino crea cuponan di empleo 
y trece progreso. 

Nos lo sigui cu esfuersonan pa trece bek bida den centro di Playa, 
Caya Betico Croes, y San Nicolas. Agricultura lo wordo considera un 
pilar economico, pa asina nos bira menos dependiente di importacion 
di fruta y berdura di otro pais, pa orea mas cupo di empleo y caminda 
ta posibeJ, pa crea un pilar di exportacion, Poniendo e atencion 
necesario na mehora calidad di cuido di salud y cuido di nos grandinan 
haciendo posibel pa nos yiunan di tera bolbe Aruba pa traha ; y baha 
asina e listanan di espera. 

Ensehansa porfin lo mira e inversion den modernisacion y den calidad 
di ensenansa. Nos muehanan ta nos futuro, y si nos kier garantisa un 
bon futuro, nos mester hade a trabes di ensehansa. 

Tambe riba tereno di finansa, nos to sigui enfoca - awor cu nos a 
crea e fundeshi pa finansas responsabel y duradero - pa crea un 
miho balanse entre nos entrada y gastonan. E prome fase di reforma 
fiscal lo bira realidad aki 6 siman, bahando e peso di belasting pa e 
clase trahadory pensionadonan. E di dos fase to trata e belastingnan 
indirecto, despues fase 3 e belastingnan cu comertio ta paga y 
finalmente fase 4 cu ta e belastingnan cu turistanan ta paga. Un 
sistema mas husto y sensiyo, y den cual Gobierno ta haya su fair 
share mas eficientemente. 

Nos ta determina pa pone e ser humano central y pa crea confiansa 
atrabe, Confiansa di nos ciudadanonan den gobernacion. Confiansa 
di partnersnan den Reino y internacional den palabracionnan hasi 
cu gobierno. Confiansa di inversionistanan den nos pais. Y cu e 
confiansa aki nos lo crea e progreso y bienestar pa cada ciudadano 
di nos pais. Apesar cu nos no a supera tur reto ainda y nos io enfrenta 
mas retonan grandi, mi tin fe y confiansa cu nos lo logra esaki si ros 
uni den e meta di crea bienestar y progreso pa tur ciudadano. Mi ta 
gradid tur ciudadano di nos pais e confiansa y pa e sosten, y mi ta 
resa cu Dios sigui bendiciona cada ciudadano di nos dushi Aruba, 

MINISTER BESARIL A HONRA BALUARTENAN Dl E 
PROME REPRESENTANTE Dl ARUBA NA HULANDA 


Durante un ceremonia na 
Bestuurskanloor, Minister 
Plenipotenciario sr. Guillfred 
Besaril a rind i honor na 
e baluartenan cu 35 aha 
pasa a establece e prame 
representante di Aruba na 
Hulanda, E recepcion a tuma 
lugar den presencia di henter e 
conseho di minister di Gabinete 
Wever-Croes L Riba 26 di maart 
1983 sr Betico Croes (dfm) a 
inaugura e representacion di 
Aruba na Hulanda den presencia 
di di fe rente dignitarionan di 
e tempo ey e teritorio insular 
Aruba, 

'Mescos cu recientemente mi a 
para keto cu e personal actual di 
Arubahuis. empleadonan di ATA 
Europa, varios ex-empleado y 
mentornan di Arubahuis, awe 
mi ta na Aruba pa reconoce e 
fecha historico aki pa Aruba cu 
aigun di esnan cu 35 aha pasa 
tabate presente na e momento 
grandi aki den historia estatal di 
Aruba. Of hunto cu famia di e 
funcionarionan di e dia ey, pero 
cu iastimamente awe no ta cu 
nos mas, Aruba ta agradecido 
na boso tur cu a para Iras 
di e vision pa establece un 
representante di Aruba cu a 
hunga un rol masha importante 
den e anhelo di Aruba y e lucha 
pa su Status Aparte, asina 
Minister Besaril a bisa, 

E mandatar!© a sigi bisa cu 
durante e decadanan cu a sigui 
despues di Aruba su Status 
Aparte a opta na concentra mas 
riba e celebracion di “Arubadag" 
en coneccion cu e dia nacional 
di Aruba na Maart. J Esaki a 
trece cune cu no a duna e 
fecha importante di 26 di Maart 
e lugar cu e merece den nos 
historia, Pa es motibo aki mi 
a hasi mi maximo esfuerzo pa 
no laga 2018 pasa bai sin duna 
e fecha di 26 di maart 1983 e 
respet y balor necesario. Desde 
awe en adelante Cas di Aruba 
na Hulanda, staff y persona! 
tin nan dia cu Jo tuma lugar tur 
aha hba e prome diabiema di 
april. Di es forma aki por sigui 
duna e celebracion di nos dia 
Nacional na Hulanda su debido 


atencion sin perde di bistå e 
bunita momento di refleccion pa 
Arubahuis di 26 di Maart 1983. 1 

Despues di su discurso 
Minister Guillfred Besaril a haci 
entrega di un ptakkaat coma 
reconocimento na e baluartenan 
di e fecha ey: sr Glenbert Croes 
den nomber di su tata sr. Betico 
Croes (dfm), sr Nelson Oduber, 
sr Ludwig Lade, yui bomber di 
sr Roland Lade (dfm), sr. Daniel 
van der Kuyp, yui homber di sr. 
John van der Kuyp (dfm), sra. 
Astrid Kelly y sr. Miro Dabian. 

Tur esnan cu a ricibi un 
plakkaat a gradid Minister 
Pieni poten ciario sr Guillfred 
Besaril inmensamente pa e 
reconocimento aki y tambe 
a expresa nan aprecio na sr. 
Besaril, cu ta e prome Minister 
Plenipotenciario na Hulanda 
cu a duna e fecha historico aki 
pa Aruba y pa Arubahuis como 
organisation e reconocimento 
nesesario. 

